જેતે સમયે આ ધર્મશાળા બનવાનું કારણ એવું હતુ કે તે જમાનામાં દિલ્હી, મુંબઈ, મદ્રાસ, કલકતા તરફ વેપાર માટે ગયેલા પોરબંદર, જૂનાગઢ, ધોરાજી, ઉપલેટા તેમજ મહુવા, કુંડલા, રાજુલા પંથકનાં વેપારીઓ અહિથી પસાર થતી ટ્રેનોમાં મુસાફરી કરતા જેમાં દેશના અન્ય પ્રાંતોમાંથી મહુવા, તળાજા, રાજુલા, સાવરકુંડલાના મુસાફરો એ અહીં ઢસા ખાતે ટ્રેન બદલવી પડતી અને ઘણી વખત દૂરથી આવતી ટ્રેનો મોડી પડતા મહુવા તરફની ટ્રેન ઉપડી જતા મુસાફરોને ચોવીસ કલાક ઢસામાં મુકામ કરીને પડયું રહેવું પડતુ કેમકે તે સમયે ટ્રેનોની આટલી ફ્રીકવન્સી કે વાહનોની સુવિધા જ હતી નહી એસ. ટી. નું તો અસ્તિત્વ જ ન હતુ ભલે પછી તે મુસાફરો કરોડ પતી હોય કે સામાન્ય હોય પણ ઢસા અવશ્ય રોકાવું પડતુ.